# Aleksandar Witek

### Izvor: Wikipedija

Aleksandar Witek (Sisak 1852. - Graz 1894.) bio je prvi hrvatski šahovski majstor (pojam "velemajstor" u to doba još nije postojao).

Iz Siska je odselio 1870. Živio je u Grazu, Beču (gdje diplomira arhitekturu 1875) i Sarajevu. Godine 1877. izabran za potpredsjednika šahovskog kluba u Grazu. Zabilježeno je da je 1881. odigrao simutanku na slijepo na deset ploča.

Godine 1881. u Oesterreichische Lesenhalle demantira da je rođen u Grazu ističući da je Sisak njegov rodni grad, a Hrvatska domovina.

Između 1881. i 1883. nastupio je na nekoliko vrlo jakih turnira u Grazu, Beču i Berlinu i postigao dobre rezultate. Pobijedio je mnoge vodeće majstore, između ostalih Steinitza (koji će 1886. postati prvi svjetski prvak) i Čigorina, koji će kasnije igrati dva meča za prvenstvo svijeta sa Steinitzom.

Najjači je bio turnir u Beču 1882, gdje su nastupili svi najjači igrači svijeta. Turnir je bio vrlo naporan, jer je 18 sudionika igralo u dva kruga. Witek je osvojio 9. mjesto.

Tada se bavio mišlju da postane šahovski profesionalac, ali se odlučio za sigurniju državnu službu.

LITERATURA:

Mato Damjanović: Witek pobijedio Čigorina, "Vjesnik, 14. svibnja 1994.

Stanislav V. Mitrinović: Dopunski podaci o Aleksandru Witeku, "Šahovski glasnik", br. 6/1986, str. 82-85.

Slavko Peleh: Kronologija hrvatskog šaha (15), "Vjesnik", 4. lipnja 1994.

Dobavljeno iz "http://hr.wikipedia.org../../../a/l/e/Aleksandar_Witek_e43a.html"

Kategorija: Hrvatski šahisti

##### Views

- Članak
- Razgovor
- Trenutna inačica

##### Traži

##### Drugi jezici

- Српски / Srpski